Сегѡ̀ ра́ди поле́зно є́сть ю́нымъ наипа́че, є́же ѿню́дъ, а́ще мо́щно є́сть, не бесѣ́довати со жена́ми, а́ще и свя́ты бы́ти мня́тся: а́ще ли же мо́щно, и внѣ̀ человѣ̂къ пребыва́ти, легча́йшу бра́нь соверша́етъ, и яснѣ́е разумѣ́етъ своѐ предспѣ́яніе: па́че же, а́ще ѻпа́снѣ внима́етъ себѣ̀, и съ малотре́бованіемъ, и малопи́тіемъ воды̀, и бдѣ́ніемъ мно́гимъ въ моли́твѣ пребыва́етъ, подвиза́яся и съ дх҃о́вными иску́сными ѻтцы̀ соѡбраща́тися и сопребыва́ти, и наставля́тися ѿ ни́хъ тща́ся